U-I-19/06
Natisni
Opravilna št.:
U-I-19/06
Datum odločitve:
27. 6. 2006
ECLI:
ECLI:SI:USRS:2006:U.I.19.06
Akt:
Odlok o javni službi zbiranja in prevoza komunalnih odpadkov (Uradni list RS, št. 102/04), 2. al. 2. odst. 16. čl. in 2. al. 21. č.
Izrek:
Pobuda za začetek postopka za oceno ustavnosti in zakonitosti druge alineje drugega odstavka 16. člena in druge alineje 21. člena Odloka o javni službi zbiranja in prevoza komunalnih odpadkov (Uradni list RS, št. 102/04) se zavrne.
Evidenčni stavek:
Ustavno sodišče pobudo zavrne, če od odločitve ni pričakovati rešitve pomembnega pravnega vprašanja.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
Pravna podlaga:
Člen 26.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Sonja Prijatelj, Ljubljana
Datum vloge:
20. 1. 2006
Vrsta odločitve:
sklep
Vrsta rešitve:
zavrnitev
Dokument:
US26267
Dokument v PDF obliki:
U-I-19-06.pdf
100 KB
Prenesite datoteko
U-I-19/06-6
27. 6. 2006
SKLEP
Ustavno sodišče je v postopku za preizkus pobude Sonje Prijatelj iz Ljubljane,
sklenilo:
Pobuda za začetek postopka za oceno ustavnosti in zakonitosti druge alineje drugega odstavka 16. člena in druge alineje 21. člena Odloka o javni službi zbiranja in prevoza komunalnih odpadkov (Uradni list RS, št. 102/04) se zavrne.
Obrazložitev
1. Pobudnica izpodbija v izreku navedeni določbi Odloka o javni službi zbiranja in prevoza komunalnih odpadkov (v nadaljevanju Odlok). Navaja, da je pri hiši, v kateri stanuje, zabojnik za odpadke za več oseb. Pojasnjuje, da živi sama in naj bi zato imela svojega, vendar naj ga ne bi mogla napolniti tako pogosto, kot ga odvažajo. Odvoz odpadkov naj bi morala kljub temu plačevati, zato meni, da je način odvažanja odpadkov in zaračunavanje te storitve v neskladju z načelom enakosti pred zakonom.
2. Po drugem odstavku 26. člena Zakona o Ustavnem sodišču (Uradni list RS, št. 15/94 – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Sporni predmet obravnave je način opravljanja storitve odvoza komunalnih odpadkov in oblikovanje cene oziroma obračun te storitve. Zakon o varstvu okolja (Uradni list RS, št. 41/04 – ZVO-1) zbiranje in prevoz komunalnih odpadkov opredeljuje kot obvezno občinsko gospodarsko javno službo (3. točka prvega odstavka 149. člena). Odlok ureja način opravljanja te javne službe na območju Mestne občine Ljubljana, torej tudi način prevzemanja komunalnih odpadkov  (10. člen), merila za oblikovanje cene (25. člen) in merila za obračun te storitve (26. člen). Ustavno sodišče je že večkrat obravnavalo vprašanja povezana z opravljanjem storitev navedene javne službe in vprašanja povezana s primernimi merili za določitev cene njenih storitev (odločba št. 153/92 z dne 15. 7. 1993, Uradni list RS, št. 43/93 in sklep št. U-I-377/98 z dne 10. 1. 2002, OdlUS XI, 3), zato je ocenilo, da od rešitve te zadeve ni pričakovati rešitve pomembnega pravnega vprašanja in je pobudo zavrnilo.
3. Ustavno sodišče je sprejelo ta sklep na podlagi drugega odstavka 26. člena ZUstS ter prvega in drugega odstavka 55. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj